CELEX: 62008CN0106
Language: fi
Date: 2008-03-06 00:00:00
Title: Asia C-106/08: Kanne 6.3.2008 — Euroopan yhteisöjen komissio v. Helleenien tasavalta

24.5.2008   
            
            
               FI
            
            
               Euroopan unionin virallinen lehti
            
            
               C 128/23
            
         Kanne 6.3.2008 — Euroopan yhteisöjen komissio v. Helleenien tasavalta
   (Asia C-106/08)
   (2008/C 128/41)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Savvos ja N. Yerrell)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut neuvoston asetuksen (EY) N:o 2135/98, sellaisena kuin se on muutettuna 15.3.2006 annetulla asetuksella (EY) N:o 561/2000, 2 artiklan 1 kohdan a alakohdan eikä kyseisen artiklan 2 kohdan mukaisia velvoitteitaan, koska se ei ole toteuttanut kaikkia toimenpiteitä, jotka ovat tarpeen sen varmistamiseksi, että kaikilla ajoneuvoilla, jotka otetaan ensimmäistä kertaa käyttöön 1.5.2006 alkaen, on asetuksen (EY) N:o 3821/85 liitteessä IB olevien vaatimusten mukainen valvontalaite, ja koska se ei ole varmistanut vastaavien kuljettajakorttien myöntämistä.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asetuksen (EY) N:o 2135/98 2 artiklan 2 kohdan mukaan ”jäsenvaltioiden on toteutettava tarvittavat toimenpiteet voidakseen toimittaa kuljettajakortit viimeistään kahdentenakymmenentenä päivänä sen jälkeen kun asetus (EY) N:o 561/2006 on julkaistu.”
   Asetus 561/2006 julkaistiin Euroopan unionin virallisessa lehdessä 11.4.2006, mistä seuraa, että velvollisuus asentaa digitaalinen ajopiirturi kaikkiin ajoneuvoihin, jotka otetaan ensimmäistä kertaa käyttöön liikenteessä Euroopan unionissa, tuli voimaan 1.5.2006.
   Helleenien tasavalta vastasi komission perusteltuun lausuntoon 30.5.2007 ja ilmoitti komissiolle, että kun otetaan huomioon kaikki mahdolliset viivytykset menettelyn saattamisessa päätökseen, ajopiirturikorttien antaminen kuljettajille olisi mahdollista vuoden 2007 loppupuolella.
   Komissio totesi, että Helleenien tasavalta ei vielä ole toteuttanut näitä toimenpiteitä tai että se ei ainakaan ole ilmoittanut niistä komissiolle.
   Komissio vaatii, että yhteisöjen tuomioistuin velvoittaa Helleenien tasavallan korvaamaan oikeudenkäyntikulut.